Ադրի Էմբարբա

Ադրիան "Ադրի" Էմբարբա Բլասքուես (, ), իսպանացի ֆուտբոլիստ, աջ վինգեր։ Հանդես է գալիս «Էսպանյոլ ՖԱ»-ի կազմում։

Ակումբային կարիերա

«Ռայո Վալեկանո» 
2013 թվականի հուլիսին Էմբարբան միացել է «Ռայո Վալեկանոյի» երիտասարդական թիմին։ Թիմի հիմնական կազմում նա իր դեբյուտը նշել է 2013 թվականի օգոստոսի 30-ին Լա Լիգայի ծրջանակներում կայացած «Լեվանտեի» դեմ խաղում։ Նա 65-րդ րոպեին փոխարինել է Յագո Ֆալկեին, իսկ հանդիպումն ավարտվել է 1-2 հաշվով՝ «Ռայո Վալեկանոյի» հաղթանակով։ 

2014 թվականի հունիսի 12-ին Ադրին 3 տարով երկարաձգել է թիմի հետ գործող իր պայմանագիրը։ Իսպանական թիմի կազմում ֆուտբոլիստը իր առաջին գոլը խփել է 2015 թվականի մարտի 14-ին «Գրանադայի» դեմ խաղում։ Այդ հանդիպումն ավարտվել է 3-1 հաշվով։

2015-16 մրցաշրջանի ընթացքում Էմբարբան մասնակցել է 28 հանդիպման։

2017 թվականի դեկտեմբերի 19-ին ֆուտբոլիստը երկարաձգել է իր պայմանագիրը մինչև 2021 թվականը։ 2017-18 մրցաշրջանի ընթացքում Ադրի Էմբարբան դարձել է 14 գոլային փոխանցման հեղինակ։

«Էսպանյոլ» 
2020 թվականի հունվարի 23-ին Էմբարբան տեղափոխվել է «Էսպանյոլ»։ Տրանսֆերն արժեցել է 10 միլիոն եվրո։

Անձնական կյանք 
Ադրի Էմբարբայի զարմիկը՝ Իսահակը նույնպես ֆուտբոլիստ է։ Նա հանդես է եկել «Ռայո Վալեկանոյի» կազմում կիսապաշտպանի դիրքում։

Ձեռքբերումներ 
 Սեգունդա Դիվիզիոնի հաղթող - 2017-18

Ծանոթագրություններ

Արտաքին հղումներ 

1992 ծնունդներ
Մայիսի 7 ծնունդներ
Մադրիդ քաղաքում ծնվածներ
Իսպանացի ֆուտբոլիստներ
Ֆուտբոլի կիսապաշտպաններ
Ռայո Վալեկանոյի ֆուտբոլիստներ
Էսպանյոլի ֆուտբոլիստներ